"Setswana Puo ya Gae (HL)/P2 12 DBE/Ngwanaitseele 2020 SC/NSC – Kaedi Ya Go Tshwaya  Badiri ba bangwe ba feleletsa ba tsene mo ntweng ba bo ba fisa ntlo ya mong wa bona. Se, ke ka ntlha ya kgatelelo ya bathapiwa mo mothaping.  Ditlamorago ke tse di sa jeseng diwelang gonne Rre Motsepe, a ne a atlholelwa loso. Se ke kgatako ya puso ya ditshwanelo tsa botho tsa go tshela.  Tota le fa Kgabo a atlholetswe loso, le ena o sotlile base ka a ne a mmolaya. O ne a sa tshwanela go itseela molao mo mabogong. Se ke kgatako ya mothapiwa ya ditshwanelo tsa botho tsa go tshela.  Kgatelelo e Vusi Mgoma, Sol le Cathy Lazar ba iphitlhelang ba le mo go yona e na le ditlamorago tse di sa jeseng diwelang. Ka ntlha ya go lwela ditshwanelo tsa botho mo pusong ya tlhaolele, ba iphitlhela ba tshela botshelo jo bo sa gololosegang. Ka ntlha ya kgatelelo ya puso, ba ga Lazar ba feleletsa ba boetse moseja, mme Vuzi o tlhokafala loso le go sa itsiweng motlhodi wa lona. Se, ke tshotlo ya puso ya tlhaolele.  Le fa go nna le ngwana ga ga Masego ka ntlha ya petelelo, go na le ditlamorago tse di sa jeseng diwelang, fela go mo ungwetse. O ne a nna le ngwana yo a neng a mo utlwa e bile a le botlhale, yo a feleleditseng e le ngaka. Ntsime yo o beteletseng Masego, mme a nna le ngwana wa mpa ya dikgora nae, o feleletsa a falodisiwa mo bogaleng jwa baithuti ke Sello morwae yo o neng a mo itlhokomolositse. [25] POTSO 11: DIPOTSO TSE DIKHUTSHWANE MASEGO – G Mokae 11.1 Nomhle ke mosadi wa ntlha wa ga Vuzi Mgoma yo a tlhalaneng nae, mme ena le Masego ke bagadikana. (2) 11.2 Dikgogakgogano di ne di tlholwa ke loso lwa ga Vuzi Mgoma gonne bobedi jwa bona bo ne bo batla go nna le seabe mo go tseyeng karolo mo phitlhong ya gagwe/mo bosweng jwa gagwe. (2) 11.3 Di ne di sa tlhokege gonne Nomhle a setse a tlhalane le Vuzi Mgoma/Vusi o tshwanelwa ke go fitlhwa ke Masego gonne ba setse ba nyalane, mme Nomhle ena a sa tshwanela go nna le seabe mo phitlhong ya gagwe. (2) 11.4 Wa bogologolo/ka nako ya tlhaolele (1) 11.5 Thotloetso ya ga rre Kgabo Motsepe e ne ya dira gore Masego a tswelele pele go dira ka a ne a batla go tlamela Sello ka tsotlhe tse a di tlhokang gore a tsene sekolo/e ne ya dira gore badirimmogo le rre Motsepe ba feleletse ba fisitse polase gammogo le go bolaya mosadi wa ga base Schalk. (2) 11.6 Ba ba lerato ka ba ne ba tlogelela Masego madi a go tsenya Sello sekolo fa ba ne ba fudugela kwa moseja/ba ne ba se na kgethololo gonne ba ne ba phedisana le bantsho sentle go se na dikgogakgogano. (2) 11.7 Bontle jwa ga Masego bo dirile gore Ntsime a nne le kgatlhego mo go ena, mme se sa dira gore a mmetelele ka a ne a mo gana, mme a sa tlwaela go ganwa ke basetsana. (2) Kwalololo e ileditswe Phetla"